El testu que compartimos darréu nun ye un testimoniu más. Ye’l rellatu d’un trabayaor de la Sanidá Pública Asturiana, Miguel Ánxelu Agudo Rodicio, comprometíu con Asturies y militante d’Andecha Astur; una presona que trabaya nel HUCA y que, amás de dar ca díi lo meyor de sí comu profesional, considera necesario que les asturianes y asturianos conozan la braera situación de la nuesa sanidá. Porque conocer la rialidá ye’l primer requisitu pa poner camudala.
#000002
La información que con toos comparte Miguel Ánxelu dexa ver a les clares que la situación de cris sanitario que güei carecemos nun ye’l sólo la consecuencia d’un andanciu. Ye’l resultáu de llargues décades de desinversión y reconversión del sistema sanitariu públicu d’Asturies, un procesu del que son responsables los estremaos partíos españoles que, colos criterios más contundentes del mercantilismu lliberal, gobernaron y gobiernen la sanidá n’Asturies y nel Estáu español.
#000003
Espublizando esti documentu, Andecha Astur quier facer un llamáu a la población asturiano a defender por tolos medios la nuesa sanidá y a retrucar activamente’l discursu conformista y publicitariu con que’l Gobiernu d’Adrián Barbón intenta eludir les sos gravísimes responsabilidaes, al tiempu que fae cayer culpes sobro la ciudadanía y se xustifica acusando a Madrid de nun-y dar competencies, al tiempu que se ñega a exercer les que sí tien.
#000004
N’Andecha Astur creyemos que ye posible otra política sanitario y que les asturianes y asturianos tenemos drechu a una sanidá pública de calidá. Pa ello ye imprescindible siguir xuniendo esfuercios al rodiu de compromisos que, comu los de Miguel Ánxelu, ponen los intereses d’Asturies perriba los presonales y los del sistema. ¡Vamos consiguilo!
#000005
Los y les trabayaores de la Sanidá Pública Asturiana somos perbonos conoceores de la situación que carez Asturies anguañu por mor del andanciu’l coronavirus, y, especialmente, de la situación del nuesu principal hospital, l’HUCA. Eso sí, tolo que vamos referir equí ye responsabilidá direuta de la mala xestión que l’equipu d’Adrián Barbón executa nel ámbetu sanitariu.
#000007
La xera nes plantes de COVID ye una rialidá tán dura que’l presonal sanitariu nun pue encarialu, nestes penoses condiciones que mos llanta’l Gobiernu de Barbón, ensin graves repercusiones na so propia salú física y na estabilidá emocional. L’otru díi sintíamos nos medios españoles lo mal que tán en Madrid, porque una enfermera pue llegar a ser responsable al tiempu de cuasi venti pacientes. N’Asturies, nós en turnu de nuechi podemos vemos obligaos a atender ventidós. Ventidós seres humanos que tán embaxu la responsabilidá y curiaos d’un sólu enfermeru/a, asina ye imposible una bona praxis enfermera, imposible. Porque sí, munches vegaes pónense dellos pacientes permal al tiempu, y cuando dicimos permal falamos... de que s’afueguen.
#000011
Anguañu tán toles intervenciones quirúrxiques sospendíes, esceutu les d’urxencia vital; eso significa que los milenta mélicos d’especialidaes quirúrxiques nin operen nin consulten. Yá munchos d’ellos na primer fola tuvieron cobrando’l sueldu en casa, eso sí, a la privá diben a facer xera. Porque esti Gobiernín nun punxo tolos medios de la sanidá privao a dimposición de la sociedá, comu manda la costitución de los españoles. El negociu ye’l negociu, yá se sabe; y eso el capitalismu respétalo. La vida to güelu o güela yá ye otra cosa... Pos bien, al tar cuásique de brazos cayíos, quixeron los internistes y neumólogos que los demás especialistes se dedicaren a ver pacientes COVID+, comu ye ñatural (la carrera melicina siguen teniéndola anque seyan ciruxanos). Mamina, glayíos nel cielu y refuga dafechu a ello, a lo que se xunció la xerencia l’HUCA dándo-yos la razón.
#000013
Lola Suárez: “Mandar a México l’Archivu de la Tradición Oral Asturiana nun ye casual, esti espoliu respuende al envís de los gobiernos asturianu y español de caltener la identidá, hestoria y cultura asturianes lo más tapecies posible”
#000018
2 thoughts on “Barbón lleva al HUCA acullá d’una situación crítica”
#000020
Guarda mi nombre, correo electrónico y web en este navegador para la próxima vez que comente.
#000023
Andecha Astur desixe implicación de los grupos de la oposición de Xixón
#000026
Propuestes escontra la precariedá pal futuro D'Asturies
#000028